VS002578
Datum: 2007-12-05T01:00:00.000+01:00
datum_sodbe_i_stopnje: 2012-06-11T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti
skupina: poškodbe hrbtenice in reber in njihove posledice
fischer: izredno hudi primeri
odskodnina: 115.000 EUR (celotna odškodnina je odmerjena v znesku 235.000 EUR)
opombe: II Ips 131/2013 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Po poklicu kuhar.

## Škodni dogodek

Prometna nesreča, oškodovanec je bil sopotnik v vozilu - njegova soodgovornost je 23%.

## Poškodba

Zlom 9 - 12 prsnega vretenca z izpahom, ohlapna ohromelost spodnjih udov, zlom 5.9 rebra levo, 3.4 rebra desno, 8.10 rebra desno, izliv krvi in zraka v obe prsni votlini. Kot posledica poškodb so se v času zdravljenja pojavili zapleti - krvi strdek v ileofemoralnih venah levo, preležanina v predelu obeh pet in križa, urinski infekt.

## Telesne bolečine

Višina odškodnine ni revizijsko izpodbijana.

## Strah

Višina odškodnine ni revizijsko izpodbijana.

## Zmanjšanje življenjske aktivnosti

115.000 EUR Že med zdravljenjem, ki je trajalo 10 tednov je trpel številne neugodnosti in omejitve. Trajne posledice v anatomskem smislu - trajna prekinitev hrbtenjače, zatrditev prsnih vretenc, zarasline v prsni votlini). Funkcionalne posledice - popolna ohromelost od pasu navzdol z močno spastičnostjo spodnjih udov, nevrogeno disfunkcijo sečnega mehurja s trajno in popolno inkontinenco, nevrogena disfunkcija črevesja. Obstaja tveganje za pogoste uroinfekte. Do operacije zaradi kamnov v mehurju je bil vezan na stalno uporabo plenic in urinalov; po operaciji ima stalni urinski kateter, ki ga mora menjati na 6 do 8 tednov. Glede odvajanja blata je vezan na odvajala in digitoklazijo. Je popoln paraplegik, hrom od pasu navzdol in vezan na invalidski voziček. Sposoben je le pasivne stoje v opornem stojalu. Prisotna je stalna nevarnost samopoškodb in nastanka preležanin. Ves čas mora uživati zdravila proti krčem in kroničnim bolečinam in izvajati elektrostimulacijo spodnjih mišic. Za delo ni sposoben, spolnega življenja ni zmožen. S športom se ne more ukvarjati in je izrazito prikrajšan v socialnem življenju in pri vključevanju v socialno okolje. Opravlja lahko osnovna življenjska opravila a le v določenih situacijah, sicer pa je odvisen od tuje pomoči.

#### Opis invalidnosti

Priznana invalidnost.

## Skaženost

Višina odškodnine ni revizijsko izpodbijana.

---

OZ člen 179